IRPC บวกแรง 5% โบรกฯชี้พ้นจุดต่ำสุด แนะ “ซื้อเก็งกำไร” เป้า 5.70 บ.
IRPC บวกแรง 5% โบรกฯชี้พ้นจุดต่ำสุด แนะ "ซื้อเก็งกำไร" เป้า 5.70 บ. โดย ณ เวลา 12.25 น. อยู่ที่ระดับ 5.25 บาท บวก 0.25 บาท บวก 5% สูงสุดที่ระดับ 5.25 บาท ต่ำสุดที่ระดับ 5.05 บาท ด้วยมูลค่าการซื้อขาย 704.40 ล้านบาท
IRPC บวกแรง 5% โบรกฯชี้พ้นจุดต่ำสุด แนะ "ซื้อเก็งกำไร" เป้า 5.70 บ.
1 ก.ค. 2562

ผู้สื่อข่าวรายงานว่า ราคาหุ้น บริษัท ไออาร์พีซี จำกัด (มหาชน) หรือ IRPC ณ เวลา 12.25 น. อยู่ที่ระดับ 5.25 บาท บวก 0.25 บาท บวก 5% สูงสุดที่ระดับ 5.25 บาท ต่ำสุดที่ระดับ 5.05 บาท ด้วยมูลค่าการซื้อขาย 704.40 ล้านบาท

ด้านนักวิเคราะห์ บล.เคจีไอ (ประเทศไทย) ระบุว่า ขณะนี้แนะนำ “เก็งกำไร” หุ้น IRPC ให้ราคาพื้นฐาน 5.7 บาท พร้อมประเมินแนวโน้มผลการดำเนินงานในครึ่งปีแรก (H1/62) เป็นจุดต่ำสุด (ไตรมาส 1/62 ปิดซ่อมบำรุงโรงงาน, ไตรมาส 2/62 ราคาน้ำมันปรับลง และค่าการกลั่นต่ำกว่าคาด) และประเมินผลการดำเนินงานจะค่อยฟื้นตัวในครึ่งปีหลัง (H2/62)
อย่างไรก็ดี ประเมิน IRPC เป็นหุ้นโรงกลั่นที่จะได้อานิสงส์สูงสุดจากประเด็นมาตรฐาน IMO (การกำหนดสัดส่วนกำมะถันในน้ำมันเตา)
ส่วนด้านเทคนิคประเมินแนวรับ 5.0 บาท และ 4.9 บาท ส่วนแนวต้าน 5.35 บาท (Stop loss 4.84 บาท)
 